Diari Oficial de la Generalitat Valenciana


Sumari del DOGV 4999, del 05-05-2005 (2005/4333)

Resolució de 15 de febrer de 2005, del secretari autonòmic de Turisme i director de l'Agència Valenciana del Turisme, de baixa del títol-llicència d'agència de viatges a petició pròpia de l'entitat Viajes Airejet.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4999

Data del DOGV
:   05-05-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/4333


Organisme emissor
:   Agència Valenciana del Turisme

Tipus de document
:   Resolució

Resolució de 15 de febrer de 2005, del secretari autonòmic de Turisme i director de l'Agència Valenciana del Turisme, de baixa del títol-llicència d'agència de viatges a petició pròpia de l'entitat Viajes Airejet. [2005/X4333]
  
Per no haver sigut possible notificar de forma personal i directa a La part interessada la resolució de baixa del títol-llicència d'agència de viatges a petició pròpia de l'entitat Viajes Airejet, és procedent la publicació en el Diari Oficial de la Generalitat Valenciana, a l'efecte del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 18 d'abril de 2005.- La cap de l'Àrea de Producte: Isabel Palafox Gámir.
  
?Vist l'expedient tramitat a instància de la societat mercantil Viajes Airejet, sobre la baixa en l'activitat d'Agències de Viatges.
  
Atés que:
  
Primer. Mitjançant l'Orde de data 19 de setembre de 1985, es va concedir el títol-llicència d'Agència de Viatges a l'entitat Viajes Airejet, amb seu central a Calp (Alacant), Av. Port de Santa Maria, núm. 12, baix, edifici Enchinet, amb Codi d'Identificació ?CV-Mm092-A?.
  
Segon. Per la referida entitat s'ha comunicat que ha cessat en les seues activitats, sol·licitant, en conseqüència, que siga donada de baixa com a agència de viatges.
  
Als fets anteriors li són d'aplicació els següents
  
Fonaments de dret
  
Primer. L'article 10 del Decret 20/1997, d'11 de febrer, del Govern Valencià, pel qual s'aprova el Reglament d'Agències de Viatges de la Comunitat Valenciana, assenyala que ?la revocació del títol-llicència d'agència de viatges, es farà mitjançant una resolució motivada de l'Agència Valenciana del Turisme, prèvia tramitació del corresponent expedient?.
  
Segon. L'article 14.4 del referit Decret 20/1997, establix que ?la fiança no podrà ser cancel·lada durant la tramitació d'un expedient de revocació, renúncia o baixa de llicència, ni fins després de transcorregut un any des que la resolució de l'expedient corresponent siga ferma?.
  
Tercer. L'article 89.2 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, establix que ?en els procediments tramitats a sol·licitud de la part interessada, la Resolució serà congruent amb les peticions formulades per este?.
  
Quart. L'article 14.3 de la Llei 3/1998, de 21 de maig, de la Generalitat Valenciana, de Turisme de la Comunitat Valenciana, establix que ?la modalitat i, si s'escau, la classificació atorgada per l'administració Turística es mantindrà mentre siguen complits els requisits tinguts en compte en efectuar-la, i mentre persistisca el caràcter turístic de l'activitat, la qual podrà revisar-se d'ofici o a petició de part, prèvia instrucció de l'expedient oportú. Dita revisió podrà donar lloc a una variació de la seua classificació o la baixa en el Registre corresponent?.
  
En compliment de la normativa anteriorment citada, el secretari autonòmic de Turisme i director de l'Agència Valenciana del Turisme, en virtut de les atribucions conferides per l'article 9.2.i) del Decret 209/2004, de 8 d'octubre, del Consell de la Generalitat Valenciana (DOGV de 13 d'octubre de 2004), resol:
  
Donar de baixa el títol-llicència de l'agència de viatges Viajes Airejet, amb el codi d'identificació ?CV-Mm092-A- i domicili a l'av. del Port de Santa Maria núm. 12, edifici Enchinet, de Calp (Alacant) i quedar sense efecte el títol-llicència concedit. Amb l'advertiment que la fiança depositada en el seu dia, serà cancel·lada transcorregut un any des que la present Resolució siga ferma.
  
Igualment, queden sense efecte les autoritzacions concedides a les següents sucursals: a Torrevieja (Alacant), carrer Moriones, núm. 16-A, a Dénia (Alacant), Esplanada de Cervantes, núm. 19 i a l'Altet (Alacant), Aeroport d'Alacant, oficina B, 13.
  
Cosa que es notifica de conformitat amb el que disposen els articles 58 i 59 de la vigent Llei de Règim Jurídic de les Administracions Públiques i del Procediment Administratiu Comú.
  
Contra esta resolució, que no posa fi a la via administrativa, podrà interposar-se recurs d'alçada davant la consellera de Turisme i presidenta de l'Agència Valenciana del Turisme dins del termini d'un mes, comptat des de l'endemà de la notificació, d'acord amb el que establixen els articles 114 i 115 en relació amb el 48.2 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.